Kawarau arroileko zubi esekia

Kawarau arroileko zubi esekia (ingelesez: Kawarau Gorge Suspension Bridge) Zeelanda Berriko hegoaldeko uhartean dagoen zubi eseki bat da, Kawarau ibaiak egiten duen arroil estua zeharkatzeko erabiltzen dena. Otago eskualdean kokaturik dago. Historia Harry Higginson britainiar-zeelandaberritar injeniariak diseinatu zuen eta 1880. urtearen amaieran eraiki zen. Otago eskualdeko urre eremutara iristeko helburua izan zuen. 1882an Telford Premium arkitektura saria jaso zuen diseinua merkea eta iraunkorra zelako. 1963an zubi berria eraiki zen alboan eta trafikoa hara mugitu zen. Gaur egun turismo leku gisa erabiltzen da, gomasaltoa egiteko bereziki. Egitura Burdinez egina dago eta 120 metrotako luzera du. 4 metrotako altuera duten lau zutabek eusten diote egitura osoari. Ibaiarekiko 43 metrotako altuera du zubiak. Iruditegia Erreferentziak Kanpo estekak